सर्वप्रथम ‘हम’ जीव, शरीर न होकर, शरीर के माध्यम से कार्य करने और भोग-भोगने वाला ‘अहम्’ शब्द सत्ता रूप एक अस्तित्व है। ‘हम’ जीव की उत्पत्ति आत्म-ज्योति रूप शब्द-शक्ति से होती है। दूसरे शब्दों में आत्म-ज्योति ही शरीर में प्रवेश करके ‘अहम्’ शब्द में परिवर्तित होकर कार्य करती है। ‘हम’ जीव की उत्पत्ति के बारे में लोगों को जानकारी होती ही नहीं है क्योंकि उन्हे ‘हम’ जीव के बारे में ही कुछ पता नहीं होता। ‘हम’ जीव का माता-पिता कोई सांसारिक व्यक्ति या शरीर हो ही नहीं सकता। शरीर की रचना तो ‘हम’ जीव आत्म-ज्योति की सहायता से करता अर्थात् ‘हम’ जीव से आत्म-ज्योति की सहायता से शरीर की रचना कराई जाती है।